
Kommissorie for Kultur & Fællesskab 
§1. Navn og organisatorisk tilknytning
Stk. 1. Kultur & Fællesskab. 
Stk. 2. Kultur & Fællesskab er et udvalg i Orø Fællesforum med selvstændig
           CVR-nummer 34638039.
 
Stk. 3. Kultur og Fællesskab er organisatorisk, økonomisk og ledelsesmæssigt underlagt Orø
           Fællesforums vedtægter og Bestyrelse.
§2. Formål
Stk. 1.  Kultur& Fællesskabs formål er at:
· være katalysator for og iværksætter af projekter, kulturelle & øvrige aktiviteter, der bidrager til et bredt fællesskab og gode relationer mellem alle personer og grupper med bopæl på Orø, eller med anden relevant tilknytning til Orø.
· styrke ø-identitet, sammenhold og lokalt engagement.
· bidrage til Orø Fællesforums overordnede formål. 
Stk. 2. Kultur & Fællesskab kan samarbejde med lokale foreninger, institutioner og frivillige grupper
           når dette understøtter formålet.
§3. Ledelse
Stk. 1. Kultur & Fællesskab ledes af Orø Fællesforums Bestyrelse, som er ansvarlig for alle beslutninger 
            i arbejdsgruppen.
Stk. 2. Kultur & Fællesskab har ingen selvstændig Bestyrelse, Generalforsamling eller tegningsret. 
Stk. 3. Et medlem af Bestyrelsen i Orø Fællesforum udpeges som ansvarlig for Kultur & Fællesskab.
Stk. 4. Kultur & Fællesskab tegnes jf. vedtægter for Orø Fællesforum § 7.
§4. Økonomi
Stk. 1. Kultur & Fællesskab har sin egen formue, som er adskilt fra Orø Fællesforums øvrige økonomi.
Stk. 2. Formuen er bundet til udvalgets formål og må udelukkende anvendes til aktiviteter,
           projekter og udgifter, der falder inden for Kultur & Fællesskabs formål.
Stk. 3. Orø Fællesforums Bestyrelse forvalter Kultur & Fællesskabs formue og er ansvarlig for, at
           midlerne anvendes i overensstemmelse med formålet.
Stk. 4. Regnskabet for Kultur & Fællesskab føres som et særskilt regnskabsafsnit i Orø Fællesforums 
           årsregnskab.
Stk. 5. Eventuelle donationer, gaver eller tilskud øremærket Kultur & Fællesskab tilfalder formue.
§5. Ændringer eller opløsning
Stk. 1. Ændringer af dette kommissorie, eller opløsning af udvalget kan kun foretages på Orø
            Fællesforum Generalforsamling. Jf. reglerne herfor.  
Stk. 2. Ved opløsning tilfalder Orø Fællesskabs formue almennyttige formål på Orø, der ligger inden for formålet.
Vedtaget på Orø Beboerforenings generalforsamling den 11. august 2026
Vedtaget på Orø Fællesforums generalforsamling den 16. august 2026
